Terviklik õigusharidus ei ole rahvuskeskne ega lähtu ainult riigi huvidest. Samal teemal polemiseeris  hiljuti Sirbi veergudel TTÜ avaliku õiguse professor Ülle Madise, kes väitis, et ülikoolihariduse väärtust peaks vaatlema just läbi rahvuskesksete vajaduste. Nõustume osaliselt hea kolleegi seisukohavõtuga. Tõsi on, et Eesti õiguse spetsiifikat tuleb õpetada Eesti kontekstis ja et Itaaliast me endale kohtunikke ei impordi.